### 15.    Beslutning om anlægsbevilling til etablering af hjælpemiddeldepot

**Åbent**

Sagsnr.: 326-2020-3324        J.nr.: 82.00.00           Dokumentnr.:
326-2020-24171

**Sagstype**

Beslutning.

**Resume og sagens baggrund**

På investeringsoversigten for 2020 er der afsat et
rådighedsbeløb på 1,458 mio. kr. til flytning, samling og etablering af
hjælpemiddeldepot. Der søges om en anlægsbevilling til det samlede
rådighedsbeløb på 1,458 mio. kr. til etableringen i 2020.

**Indstillinger**

Direktøren indstiller, at der gives en anlægsbevilling på
1,458 mio. kr. finansieret af det afsatte rådighedsbeløb til etablering af
hjælpemiddeldepot i 2020.

**Behandling**

Ældre- og Sundhedsudvalget, Økonomiudvalget,
Kommunalbestyrelsen.

**Sagsfremstilling**

På investeringsoversigten for 2020 er der afsat et
rådighedsbeløb på 1,458 mio. kr. til flytning, samling og etablering af
hjælpemiddeldepot.

Kommunalbestyrelsen besluttede i 2019 at hjemtage driften af
hjælpemiddeldepotet fra Vestsjællands Beredskab.

For at sikre økonomien i hjemtaget skal der ske en
optimering af driften af depotet. Derfor foreslås det, at Kalundborg Kommune
investerer i lokaler og inventar til at drifte et nyt samlet depot i stedet for
de nuværende to depoter fordelt i Gørlev og Kalundborg by. Dette vil være både
økonomisk og fagligt driftsoptimerende og dermed bidrage til en bedre service
til borgerne.

Arealmæssigt er depoterne ikke længere store nok til at
kunne rumme og drifte Kalundborg Kommunes hjælpemidler på en effektiv måde i
forhold til f.eks. kvalitet af opbevaring, vask, reparation og service overfor
borgerne.

De nuværende lokaler giver f.eks. ikke mulighed for
etablering af en vaskemaskine til hjælpemidler. En maskine, der vil kunne sikre
højere hygiejne overfor borgerne, mere effektive arbejdsgange og bedre
arbejdsmiljø for medarbejderne.

Det foreslås, at hjælpemiddeldepotet placeres på
brandstationen i Gørlev, hvor der er mulighed for at udvide i forhold til det
nuværende depots størrelse og at anlægsmidlerne prioriteres hertil.

Anlægsarbejderne forventes påbegyndt foråret 2020.

**Økonomiske konsekvenser**

Der er afsat et rådighedsbeløb på 1,458 mio. kr. i 2020 til
etablering af hjælpemiddeldepot. Det bemærkes, at restrådighedsbeløbet herefter
udgør 0 kr.

[adresse] bemærkninger er indarbejdet i sagen.

**Ældre- og Sundhedsudvalgets
møde den 4. februar 2020:**

Anbefales.

**Økonomiudvalgets møde den 19.
februar 2020:**

Anbefales.